Një xhami "e gjelbër" në Francë
Në një lagje në jug të Parisit po ndërtohet një xhami "miqësore" për mjedisin.
Një xhami "e gjelbër" që po ndërtohet në periferi të Parisit është duke luajtur rol në përpjekjet kundër ndryshimeve klimatike. Ndërtesa është pajisur me mjete, të cilat kursejnë energjinë dhe do të pakësojnë koston e saj. Në vështrim të parë, kjo xhami në Massy, në jug të Parisit, ngjan njëkohësisht tradicionale dhe bashkëkohore, por jo medoemos miqësore për mjedisin. Por ndërtesa përmban disa nga tiparet më të fundit të një arkitekture të qëndrueshme. Komiteti Mysliman i qytezës Massy (CMM), thotë se kjo është xhamia e parë e këtij lloji në Francë. Ajo është projektuar në mënyrë të tillë, që të respektohet mjedisi përreth dhe të pakësohet përdorimi i energjisë dhe i ujit, që gjithashtu pakëson koston e përdorimit. Komiteti Mysliman bleu një copë tokë prej 3 mijë e 200 metrash katrore në vitin 2004 dhe filloi atje ndërtimin e xhamisë 7 vjet më pas. Tani pothuajse ka përfunduar ndërtimi i saj. Anëtarët e komitetit thonë se u desh një kohë kaq e gjatë, ngaqë ata donin të ishte një ndërtesë miqësore për mjedisin, në ndërtimin e së cilës të përfshiheshin profesionistë lokalë. Për t'u këshilluar për metodat ekologjike të ndërtimit u thirrën inxhinierë nga një shkollë e qytetit fqinj Sceaux. Mahmoud Ismail, anëtar i komitetit, i cili është përfshirë në çdo fazë të ndërtimit të xhamisë, thotë se ajo është projektuar për të kombinuar stilet moderne dhe tradicionale, me tipare të qëndrueshme: Kupola, në fakt është prej një xhami special, që lejon hyrjen e rreth 90 për qind të dritës natyrale; ajo largon 85 për qind të rrezeve infra të kuqe, gjë që nuk lejon që salla të bëjet shumë e nxehtë në verë, duke mos patur nevojë për ajër të kondicionuar. Ndriçimi i xhamisë bëhet me llampa LED dhe lavamanët që përdoren gjatë marrjes së avdesit para faljeve mbyllen automatikisht pas përdorimit, për të shmangur harxhimin e kotë të ujit. Kjo bën që të kursehet deri në 40 për qind e ujit. Veti të tjera që kursejnë energjinë janë një tubacion që rregullon nxehtësinë e ndërtesës, që mat dhe kontrollon temperaturën brenda ndërtesës, duke e ftohur atë kur bën shumë nxehtë dhe duke e ngrohur në ditët e ftohta. Ismail thotë se mbrojtja e mjedisit është një koncept i vjetër i fesë islame: - thotë ai. Rezultati është një ndërtesë që inkorporon tipare të gjelbëra në të gjithë arkitekturën e saj. Ismail thotë se disa nga këto tipare nuk shihen me lehtësi: Por, medodat e gjelbra shpesh janë më të kushtueshme. Kostoja e ndërtimit të kësaj xhamie deri tani është 4,5 milionë Euro, 20 për qind më e lartë se një variant tjetër jo i gjelbër, thotë Ismaili. Komiteti Mysliman pret ta kompensojë këtë kosto përmes kursimeve të përdorimit të energjisë dhe të ujit. Me të përfunduar plotësisht ndërtimi këtë vit, xhamija do të mbajë 1 mijë burra dhe deri në 500 gra. Sallat e tjera do të përdoren për aktivitete të ndryshme kulturore dhe për mësimin arabishtes. Të gjitha fondet për ndërtimin e xhamisë vijnë nga donacionet dhe ato vazhdojnë të grumbullohen deri në përfundimin e saj. Tani mbetet për t'u ndërtuar një sistem ngrohjeje gjeotermik, që do të vendoset nën xhami. Abdelkhaled Al Bouazzaoui jeton në qytezën fqinjë Plessis-Robinson dhe ai e viziton xhaminë. Ai thotë se ka dhuruar para për ndërtimin e xhamisë, sepse do që të shtohet ndërgjegjësimi për ndryshime klimatike - thotë ai. Një tjetër besimtar, Abdelsalam Ajdiri, thotë se Islami i bën thirrje myslimanëve që të kujdesen për mjedisin. Inaugurimi zyrtar i xhamisë pritet të bëhet nga mesi i këtij viti. Gjysmëhëna në minaren e xhamisë tradicionalisht është prej floriri, por struktura e saj është pa dyshim "e gjelbër".